ระเบียบ ก.ศป. ว่าด้วยวิธีการคัดเลือกตุลาการศาลปกครองสูงสุด ตุลาการหัวหน้าคณะศาลปกครองสูงสุด รองประธานศาลปกครองสูงสุด และประธานศาลปกครองสูงสุด พ.ศ. 2544

ระเบียบ  ก

ระเบียบ  ก.ศป.
ว่าด้วยวิธีการคัดเลือกตุลาการศาลปกครองสูงสุด
ตุลาการหัวหน้าคณะศาลปกครองสูงสุด
รองประธานศาลปกครองสูงสุด  และประธานศาลปกครองสูงสุด
พ.ศ.
๒๕๔๔
-------

                        อาศัยอำนาจตามความในมาตรา
๑๕ วรรคสี่ แห่งพระราชบัญญัติจัดตั้งศาลปกครอง
และวิธีพิจารณาคดีปกครอง พ.ศ. ๒๕๔๒  ก.ศป.
โดยความเห็นชอบของที่ประชุมใหญ่ตุลาการใน
ศาลปกครองสูงสุดออกระเบียบไว้ ดังต่อไปนี้
                        ข้อ
๑  ระเบียบนี้เรียกว่า "ระเบียบ
ก.ศป. ว่าด้วยวิธีการคัดเลือกตุลาการศาลปก
ครองสูงสุด ตุลาการหัวหน้าคณะศาลปกครองสูงสุด
รองประธานศาลปกครองสูงสุด และประธาน
ศาลปกครองสูงสุด พ.ศ. ๒๕๔๔"
                        ข้อ
๒  ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป
                        ข้อ
๓ 
การคัดเลือกบุคคลเพื่อแต่งตั้งให้ดำรงตำแหน่งตุลาการศาลปกครองสูงสุด
ให้คัดเลือกจากบุคคลทั่วไปและจากตุลาการในศาลปกครองชั้นต้น
                        ข้อ
๔  ให้ ก.ศป.
ออกประกาศรับสมัครบุคคลเข้ารับการคัดเลือกเพื่อแต่งตั้งให้ดำรง
ตำแหน่งตุลาการศาลปกครองสูงสุด
โดยกำหนดรายละเอียดเกี่ยวกับตำแหน่งที่คัดเลือกคุณสมบัติ
ของผู้สมัคร การสมัคร ขั้นตอนการคัดเลือก
การประเมินผลการคัดเลือก และการประกาศผลการคัด
เลือก
                        ข้อ
๕ 
การคัดเลือกบุคคลทั่วไปเพื่อแต่งตั้งให้ดำรงตำแหน่งตุลาการศาลปกครองสูง
สุด ให้ดำเนินการโดยวิธีตรวจสอบคุณสมบัติ ตรวจสุขภาพ
พิจารณาหลักฐานที่แสดงประสบการณ์ใน
การทำงานหรือผลงานทางวิชาการ
ทดสอบความรู้ความสามารถและความเหมาะสมโดยการสอบ
สัมภาษณ์
และรับฟังความคิดเห็นของบุคคลในแวดวงกฎหมายและการบริหารราชการแผ่นดิน
                        การคัดเลือกผู้สมัครจากตุลาการในศาลปกครองชั้นต้นเพื่อแต่งตั้งให้ดำรงตำแหน่ง
ตุลาการศาลปกครองสูงสุด ให้  ก.ศป.
พิจารณาคัดเลือกจากผู้ดำรงตำแหน่งไม่ต่ำกว่าตุลาการหัวหน้า
คณะศาลปกครองชั้นต้น
โดยให้พิจารณาผลงานทางคดีปกครองหรือผลงานทางวิชาการที่เกี่ยวข้องกับ
คดีปกครอง ประกอบกับความรู้
ความสามารถและความเหมาะสมที่จะดำรงตำแหน่งตุลาการศาลปก
ครองสูงสุด
                        ให้
ก.ศป. แต่งตั้งคณะกรรมการขึ้นเพื่อดำเนินการตามวรรคหนึ่งและวรรคสอง แล้ว
เสนอความเห็นต่อ ก.ศป. และเมื่อ ก.ศป.
ได้คัดเลือกผู้จะดำรงตำแหน่งตุลาการศาลปกครองสูงสุด
เรียบร้อยแล้วให้ประกาศรายชื่อผู้ได้รับการคัดเลือกดังกล่าวโดยเปิดเผย
                        ข้อ
๖ 
การคัดเลือกผู้ดำรงตำแหน่งตุลาการหัวหน้าคณะศาลปกครองสูงสุด ให้
ก.ศป. พิจารณาคัดเลือกจากตุลาการศาลปกครองสูงสุด
ซึ่งมีระยะเวลาการดำรงตำแหน่งไม่น้อยกว่า
สามปีและเป็นผู้มีความรู้ความสามารถและมีความเหมาะสมที่จะดำรงตำแหน่งตุลาการหัวหน้าคณะ
ศาลปกครองสูงสุด
                        ข้อ
๗ 
การคัดเลือกผู้ดำรงตำแหน่งรองประธานศาลปกครองสูงสุด ให้ ก.ศป.
พิจารณาคัดเลือกจากตุลาการหัวหน้าคณะศาลปกครองสูงสุด
ซึ่งมีระยะเวลาการดำรงตำแหน่งไม่น้อย
กว่าสองปี และเป็นผู้มีความรู้ความสามารถและมีความเหมาะสมที่จะดำรงตำแหน่งรองประธานศาล
ปกครองสูงสุด
                        ข้อ
๘ 
การคัดเลือกผู้ดำรงตำแหน่งประธานศาลปกครองสูงสุด ให้ ก.ศป.
พิจารณาคัดเลือกจากรองประธานศาลปกครองสูงสุด
ซึ่งมีระยะเวลาการดำรงตำแหน่งไม่น้อยกว่าสอง
ปี
และเป็นผู้มีความรู้ความสามารถและมีความเหมาะสมที่จะดำรงตำแหน่งประธานศาลปกครองสูงสุด
                        ข้อ
๙ 
ภายในระยะเวลาห้าปีนับแต่วันที่ระเบียบนี้ใช้บังคับ หากมีความจำเป็นหรือมี
เหตุอันสมควรหรือเป็นกรณีที่ไม่อาจปฏิบัติตามวิธีการที่กำหนดในข้อ
๖ ข้อ ๗ หรือข้อ ๘ ก.ศป. อาจ
พิจารณาคัดเลือกตุลาการในศาลปกครองสูงสุดผู้มีความรู้ความสามารถและมีความเหมาะสมเพื่อแต่ง
ตั้งให้ดำรงตำแหน่งประธานศาลปกครองสูงสุด
รองประธานศาลปกครองสูงสุดหรือตุลาการหัวหน้า
คณะศาลปกครองสูงสุด แล้วแต่กรณี
                        ข้อ
๑๐ ให้ ก.ศป. มีอำนาจตีความและวินิจฉัยปัญหาเกี่ยวกับการปฏิบัติตามระเบียบ
นี้
                        ข้อ
๑๑  ให้ประธานศาลปกครองสูงสุดรักษาการตามระเบียบนี้
และให้มีอำนาจออก
ประกาศหรือคำสั่งเพื่อประโยชน์ในการปฏิบัติตามระเบียบนี้

                                                            ประกาศ
ณ วันที่  ๑๘  กรกฎาคม พ.ศ. ๒๕๔๔
                                                                                    อักขราทร   จุฬารัตน

ประธานศาลปกครองสูงสุด
                                                                        ประธานกรรมการตุลาการศาลปกครอง

[รก.๒๕๔๔/๕๘ก/๓/๑๘ กรกฎาคม ๒๕๔๔]

                                                                        อัมพิกา/แก้ไข
                                                                        ๑๒/๑๑/๔๔